Preşedintele Klaus Iohannis se află în acest week-end la munte, la Bâlea Lac, într-o postare pe Facebook şeful statului mărturisind că drumeţiile montane rămân o pasiune pentru el şi că România are, probabil, cele mai spectaculoase peisaje din Europa.

”Drumeţiile montane rămân o pasiune pentru mine aşa că am urcat din nou pe munte. Vă spun cu toată sinceritatea: avem probabil cele mai spectaculoase peisaje din Europa. Merită să le descoperiţi! ‪#‎BâleaLac‬”, a scris Klaus Iohannis pe pagina sa de Facebook.

El postează şi o fotografie, în care apare îmbrăcat sport şi cu un rucsac în spate.

Şeful statului nu este în concediu, aceasta fiind doar o ieşire de week-end. Luni, preşedintele are program la Cotroceni, anunţat de Administraţia prezidenţială.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.